Diari Oficial de la Generalitat Valenciana


Sumari del DOGV 4369, del 31-10-2002 (2002/11330)

ORDE de 24 d'octubre de 2002, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió de subvencions de foment de l'ocupació adreçada a microempreses participades per dones en l'exercici 2002, i s'establix un nou termini de presentació de sol·licituds de la citada ajuda, regulada per l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions de foment de l'ocupació adreçada a emprenedors.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11453


Data del document
:   24-10-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * petita empresa
    * suport econòmic
    * empresa individual
    * creació d'ocupació
    * professió independent
    * dona
    * mà d'obra femenina
    * ajuda pública

ORDE de 24 d'octubre de 2002, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió de subvencions de foment de l'ocupació adreçada a microempreses participades per dones en l'exercici 2002, i s'establix un nou termini de presentació de sol·licituds de la citada ajuda, regulada per l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions de foment de l'ocupació adreçada a emprenedors. [2002/F11806]
  
L'Ordre de 15 de març de 2002, de la Conselleria d'Economia, Hisenda i Ocupació (DOGV núm. 4.217, de 26 de març de 2002), va donar publicitat a les línies de crèdit i a l'import global màxim destinat a atendre, en l'exercici 2002, les ajudes destinades a finançar la concessió de subvencions de foment de l'ocupació adreçat a emprenedors.
  
Atés el gran volum de sol·licituds presentades en el programa d'ajudes a microempreses participades per dones establides en el títol II de l'Ordre de 29 de desembre citada, i existint crèdit disponible en el codi línia T2446000.
  
De conformitat amb el que s'assenyala anteriorment, i segons el que disposa l'article 47.11 del Text Refós de la Llei d'Hisenda Pública de la Generalitat Valenciana, aprovat mitjançant Decret Legislatiu de 26 de juny de 1991, per mitjà d'ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim que s'hi destina.
  
Així mateix, es concedeix un nou termini de presentació de sol·licituds d'ajudes a microempreses participades per dones.
  
En virtut d'això, i de conformitat amb el que disposa l'article 35 de la Llei 5/1983, de 30 de desembre, de Govern Valencià, i l'article 47 de la Llei d'Hisenda Pública de la Generalitat Valenciana,
  
Ordene
  
Article 1
  
Ampliar la dotació pressupostària destinada a finançar les ajudes a microempreses participades per dones establides en el títol II de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió de subvencions de foment d'ocupació adreçada a emprenedors, i de conformitat amb el que estableix la Llei 10/2001, de 27 de desembre, de Pressupostos de la Generalitat Valenciana per a l'exercici 2002, es finançaran a càrrec del programa 322.10 «Foment de l'Ocupació» del Servici Valencià d'Ocupació i Formació en el capítol, en les línies i els imports que a continuació s'indiquen:
  
L'ajuda destinada a microempreses participades per dones regulades en el títol II de l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), es finançarà a càrrec del capítol IV, codi línia T2446000, amb un import global màxim de 500.000,00 euros, la qual cosa suposa un increment de 250.000,00 euros respecte de la dotació anterior.
  
Article 2
  
Es concedeix per a l'any 2002 un nou termini per a presentar les sol·licituds d'ajudes corresponents a microempreses participades per dones establides en el títol II de l'Ordre de 29 de desembre citada, de 15 dies comptats a partir de l'endemà de la data de publicació de la present ordre.
  
Article 3
  
Per a la resolució de les ajudes a què fa referència la present ordre tindran prioritat les sol·licituds de subvenció que s'hagen completat i no resolt en la convocatòria establida amb anterioritat a la present ampliació.
  
Disposició final
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 24 d'octubre de 2002
  
El conseller d'Economia, Hisenda i Ocupació,